stanford-oval/wikipedia huggingface dataset:
קריסת בנק
רשימת רכישות בנקים בולטות

| תאריך | בנק קורס | רוכש | ערך עסקה (במיליארדי דולרים) |
| --- | --- | --- | --- |
| 27 באוקטובר 2003 | ארצות הברית FleetBoston Financial | ארצות הברית בנק אוף אמריקה | 47 |
| 15 בינואר 2004 | ארצות הברית Bank One Corporation | ארצות הברית ג'יי פי מורגן צ'ייס | 58 |
| 20 במאי 2007 | איטליה Capitalia | איטליה יוניקרדיט | 29.47 |
| 9 באוקטובר 2007 | הולנד ABN AMRO | סקוטלנד הבנק המלכותי של סקוטלנד בלגיה פורטיס ספרד סנטנדר | 77.23 |
| 22 בפברואר 2008 | הממלכה המאוחדת Northern Rock | הממלכה המאוחדת ממשלת בריטניה | 41.213 |
| 7 בספטמבר 2008 | ארצות הברית פאני מאי ופרדי מאק | ארצות הברית הסוכנות הפדרלית למימון דיור | 5,000 |
| 14 בספטמבר 2008 | ארצות הברית מריל לינץ' | ארצות הברית בנק אוף אמריקה | 44 |
| 16 בספטמבר 2008 | ארצות הברית AIG | ארצות הברית מחלקת האוצר של ארצות הברית | 182 |
| 17 בספטמבר 2008 | ארצות הברית ליהמן ברדרס | הממלכה המאוחדת ברקליס | 1.3 |
| 28 בספטמבר 2008 | בלגיה לוקסמבורג הולנד פורטיס | צרפת BNP פריבה | 12.356 |
| 30 בספטמבר 2008 | בלגיה דקסיה | בלגיה צרפת לוקסמבורג ממשלות בלגיה, צרפת ולוקסמבורג | 7.06 |
| 13 באוקטובר 2008 | סקוטלנד הבנק המלכותי של סקוטלנד | הממלכה המאוחדת ממשלת בריטניה | 30.641 |
| 14 באוקטובר 2008 | ארצות הברית בנק אוף אמריקה | ארצות הברית הממשלה הפדרלית של ארצות הברית | 45 |
| 14 באוקטובר 2008 | ארצות הברית גולדמן זקס | ארצות הברית הממשלה הפדרלית של ארצות הברית | 10 |
| 14 באוקטובר 2008 | ארצות הברית ג'יי פי מורגן צ'ייס | ארצות הברית הממשלה הפדרלית של ארצות הברית | 25 |
| 14 באוקטובר 2008 | ארצות הברית מורגן סטנלי | ארצות הברית הממשלה הפדרלית של ארצות הברית | 10 |
| 14 באוקטובר 2008 | ארצות הברית ולס פארגו | ארצות הברית הממשלה הפדרלית של ארצות הברית | 25 |
| 17 באוקטובר 2008 | שווייץ UBS | שווייץ הבנק הלאומי השווייצרי | 65.314 |
| 22 באוקטובר 2008 | הולנד קבוצת ING | הולנד ממשלת הולנד | 11.032 |
| 23 באוקטובר 2008 | ארצות הברית סיטיגרופ | ארצות הברית הממשלה הפדרלית של ארצות הברית | 300 |
| 13 במרץ 2012 | יוון הבנק הלאומי של יוון | יוון ממשלת יוון | 7.612 |
בארצות הברית

בארצות הברית, הפקדות בחשבונות חיסכון ועובר ושב מגובים על ידי התאגיד הפדרלי לביטוח פיקדונות (FDIC). נכון להיום, כל בעל חשבון מבוטח בסכום של עד 250,000 דולר במקרה של קריסת בנק. כאשר בנק קורס, בנוסף לביטוח הפיקדונות, ה-FDIC משמש ככונס הנכסים של הבנק הקורס, משתלט על נכסי הבנק ומחליט כיצד להסדיר את חובותיו. מספר הקריסות הבנקאיות נעקב ומפורסם על ידי ה-FDIC מאז 1934, והוא ירד לאחר שיא ב-2010 עקב המשבר הכלכלי העולמי של 2007–2008.
לא ניתנת הודעה מוקדמת לציבור כאשר בנק קורס. בנסיבות אידיאליות, קריסה בנקאית עשויה להתרחש מבלי שלקוחות יאבדו גישה לכספיהם בכל שלב. לדוגמה, לאחר שב-2008 קרס בנק Washington Mutual הצליח ה-FDIC לתווך בעסקה בה קנה ג'יי פי מורגן צ'ייס את הנכסים של הבנק תמורת 1.9 מיליארד דולר. לקוחות קיימים הפכו מיד ללקוחות ג'יי פי מורגן, ללא הפרעה ביכולתם להשתמש בכרטיסי הכספומט שלהם או לבצע פעולות בנקאיות בסניפים. מדיניות כזו נועדה למנוע גל משיכת כספים מהבנק שעלולות לגרום לנזק כלכלי בקנה מידה רחב יותר.
קריסה עולמית

קריסת בנק רלוונטית לא רק למדינה שבה הוא נמצא, אלא לכל שאר המדינות איתן הוא מנהל עסקים. הדינמיקה הזו הודגשה במהלך המשבר הכלכלי העולמי ב-2007–2008, כאשר הקריסות של בנקי השקעות גדולים השפיעו על הכלכלות המקומיות ברחבי העולם. החיבור הזה בא לידי ביטוי לא רק בהתייחס לעסקאות שנקבעו בין חברות גדולות ממקומות שונים בעולם, אלא גם לאופי הגלובלי של ההרכב של כל חברה. מיקור חוץ הוא דוגמה מרכזית לכך: כאשר בנקים גדולים כמו ליהמן ברדרס קרסו, עובדים ממדינות אחרות מלבד ארצות הברית סבלו בתורם. ניתוח משנת 2015 של בנק אנגליה מצא קשר גומלין רב בין בנקים הוביל לשידור גדול יותר של מתחים בתקופת מיתון.
בישראל

בנקים בישראל המגיעים למצב של חוסר יכולת לפרוע את התחייבויותיהם מתפסים על ידי בנק ישראל ומועברים לפירוק. בנק ישראל פועל לצמצום הפגיעה במפקידים. ברבים מהמקרים הועמדו לדין מנהלי הבנקים על מעשים פליליים שלהם שגרמו לקריסת הבנק, ובחלק מהמקרים הוגשה תביעה אזרחית נגד דירקטורים לפיצוי בנק ישראל על הנזק שנגרם לו. הבנקים שהתמוטטו הם:
בנק פויכטוונגר
בנק אלרן
בנק קרדיט
בנק זרובבל
בנק ארץ ישראל בריטניה
בנק צפון אמריקה
הבנק למסחר
הבנק לפיתוח התעשייה
ראו גם

הרקע לשפל הגדול
המשבר הכלכלי העולמי (2008)
חוק וולקר
קריסת הבנקים בארצות הברית (2023)
קריסת סיליקון ואלי בנק
הערות שוליים

1 2  "When a Bank Fails - Facts for Depositors, Creditors, and Borrowers". Federal Deposit Insurance Corporation.
↑  Brewer III, Elijah; Genay, Hesna; Hunter, William Curt; Kaufman, George G. (26 באוגוסט 2002). "The Value of Banking Relationships During a Financial Crisis: Evidence from Failures of Japanese Banks" (PDF). Federal Reserve Bank of Chicago. ארכיון (PDF) מ-2016-12-25. נבדק ב-2021-05-14. {{cite web}}:  (עזרה)
↑  "Bank Failures, Systemic Risk, and Bank Regulation" (PDF). The Cato Institute. Spring 1996. ארכיון מ-8 בדצמבר 2008. {{cite web}}:  (עזרה)
↑  "Bank of America to acquire FleetBoston for $47B - Oct. 27, 2003". CNN. 27 באוקטובר 2003. {{cite web}}:  (עזרה)
↑  "J.P. Morgan to buy Bank One for $58 billion - Jan. 15, 2004". CNN. 15 בינואר 2004. {{cite news}}:  (עזרה)
↑  Biondi, Paolo; Sisto, Alberto (2007-05-20). "UniCredit agrees to buy Capitalia in $29 bln deal". Reuters (באנגלית). נבדק ב-2021-05-14.
↑  "Deposit Insurance FAQs". Federal Deposit Insurance Corporation.
↑  "FDIC | Failed Bank List". Federal Deposit Insurance Corporation.
↑  Ellis, David; Sahadi, Jeanne (26 בספטמבר 2008). "JPMorgan buys WaMu". CNN. {{cite news}}:  (עזרה)
↑  "OTS 08-046 - Washington Mutual Acquired by JPMorgan Chase". Office of Thrift Supervision. 25 בספטמבר 2008. ארכיון מ-15 בינואר 2009. {{cite web}}:  (עזרה)
↑  Zijun, Liu; Quiet, Stephanie; Roth, Benedict (2015). "Banking sector interconnectedness: what is it, how can we measure it and why does it matter?" (PDF). Bank of England. ארכיון (PDF) מ-2021-10-05.
↑  הבנק התמזג לתוך בנק הלוואה וחסכון בשנת 1968, לבקשת בנק ישראל, לאחר שדיווח על הפסדים גדולים, ולאחר שבנק ישראל ערב להפסדי בנק זרובבל
↑  בנק ישראל - פרסום הודעה לעיתונות על סיוע לבנק לפיתוח תעשייה למניעת התמוטטותו.
| --- | --- |
בקרת זהויות :  NLI: 987007282583605171  LCCN: sh85011569
קנת וילסון

| --- | --- |
אין תמונה חופשית
 לידה:  8 ביוני 1936 וולת'ם, ארצות הברית 
 פטירה:  15 ביוני 2013 (בגיל 77) סאקו, ארצות הברית 
 ענף מדעי:  תופעות קריטיות, פיזיקה, פיזיקה תאורטית 
 מקום לימודים:  המכון הטכנולוגי של קליפורניה  הרווארד קולג'  אוניברסיטת הרווארד  בית הספר ג'ורג' 
 מנחה לדוקטורט:  מארי גל-מאן 
 מוסדות:  אוניברסיטת קורנל  אוניברסיטת המדינה של אוהיו 
 תלמידי דוקטורט:  מייקל פסקין, H. R. Krishnamurthy, רומן ג'קי, פאול גינספארג, ג'ואל ל. הורוביץ 
 פרסים והוקרה:  פרס ג'וסיה וילארד גיבס (1980)  פרס אניסור רהמן לפיזיקה חישובית (1993)  מדליית ארינגן (1984)  מדליית פרנקלין (1982)  מדליית דיראק (1989)  מדליית בולצמן (1975)  פרס וולף לפיזיקה (1980)  פרס נובל לפיזיקה (1982)  פרס דני היינמן לפיזיקה מתמטית (1973)  מלגת גוגנהיים  עמית החברה הפיזיקלית האמריקאית  עמית האקדמיה האמריקאית לאמנויות ולמדעים 
 
קנת וילסון (באנגלית: Kenneth Geddes "Ken" Wilson;‏ 8 ביוני 1936 - 15 ביוני 2013) היה פיזיקאי תאורטי אמריקאי, וחלוץ במינוף מחשבים ללימוד פיזיקת חלקיקים. הוא זכה בפרס נובל לפיזיקה לשנת 1982 על עבודתו בנושא תופעות קריטיות במעברי פאזה, שהתבססה על חבורת הרנורמליזציה, גישה מהפכנית בפיזיקה עיונית, אותה המציא.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נולד ב-8 ביוני 1936 בוולת'ם, מסצ'וסטס, כילד בכור לכימאי אדגר ברייט וילסון (אנ') ולפיזיקאית אמילי בקינגהאם. אחיו של וילסון, דייוויד, היה פרופסור במחלקה לביולוגיה מולקולרית וגנטיקה. וילסון למד במספר בתי ספר, כולל מכללת מודלין, אוקספורד, אנגליה, וסיים בבית הספר ג'ורג' במזרח פנסילבניה.
הוא המשיך למכללת הרווארד בגיל 16, במגמת מתמטיקה, ופעמיים דורג בין חמשת המקומות הראשונים בתחרות המתמטית של ויליאם לואל פוטנאם. קיבל תואר ראשון במתמטיקה מאוניברסיטת הרווארד, ודוקטורת מהמכון הטכנולוגי של קליפורניה, תחת הנחיית מארי גל-מאן, ב 1961.
הוא הצטרף לאוניברסיטת קורנל בשנת 1963 במחלקה לפיזיקה כחבר סגל זוטר, והפך לפרופסור מן המניין בשנת 1970.
בשנת 1971 פרסם וילסון מאמר שהסביר, לראשונה באופן שיטתי, את האוניברסליות של מעברי פאזה. הוא עשה זאת בעזרת חבורת הרנורמליזציה. בשנת 1975 נבחר לחבר באקדמיה הלאומית למדע ועמית באקדמיה האמריקאית לאמנות ומדע.
בשנת 1982 הוענק לו פרס נובל לפיזיקה על עבודתו על תופעות קריטיות באמצעות חבורת הרנורמליזציה. בשנה זו גם נישא לאליסון בראון, מדענית מחשב.
הפרסים האחרים בהם זכה כוללים את:
פרס וולף בפיזיקה, בשנת 1980, יחד עם לאו קדנוף ומייקל פישר
מדליית פרנקלין
מדליית בולצמן
בנימוקי הוועדה שהעניקה לו את פרס וולף נכתב: ”עבודתו של פרופסור קנת ג´ וילסון מאופיינת בהיקף ועומק מפתיעים ביותר. עד כאן חשפו מחקריו וגילוייו קשרים, שלא הובחנו קודם לכן, בין תחומים רבים בעלי עניין רב לפיסיקה בת-ימינו. עיקר עבודותיו 'כיסוי' שטחים, אשר נראו תחילה כמנותקים זה מזה לחלוטין. בכל אחד משטחים אלה זכה להישגים חשובים מאוד, במיוחד בתחום של פזות מעבר, שבו גרמה עבודתו לפריצת דרך בנושא”.
בשנת 1984 נבחר לחבר באגודה הפילוסופית האמריקאית.
בשנת 1985 הוא מונה כמנהל המרכז של קורנל לתיאוריה וסימולציה במדע והנדסה (הידוע כיום כמרכז התיאוריה של קורנל). בשנת 1988 הצטרף לסגל אוניברסיטת המדינה של אוהיו, ועבר לגריי, מיין בשנת 1995. הוא המשיך בקשר עם אוניברסיטת אוהיו עד שפרש בשנת 2008. לפני מותו עסק באופן פעיל במחקר בנושא חינוך לפיזיקה והיה תומך ב"מעורבות פעילה" (קרי מדע בחקירה) של תלמידי מדעים ובמתמטיקה.
וילסון נפטר ב-15 ביוני 2013, בסאקו, מיין שבארצות הברית.
התיאוריות שפיתח

עבודתו של וילסון בפיזיקה כללה ניסוח תיאוריה מקיפה של קנה המידה (scaling): כיצד המאפיינים והכוחות הבסיסיים של המערכת משתנים בהתאם לסולם (scale) שבו הם נמדדים. הוא תכנן אסטרטגיה אוניברסלית של "חלוק-וכבוש" לחישוב האופן שבו מעברי פאזה מתרחשים, על ידי בחינה של כל סולם בנפרד ואז הפשטת הקשר בין הרציפים, מתוך הערכה חדשה של חבורת הרנורמליזציה. עבודה זו כללה תובנות מעמיקות בתחום התופעות הקריטיות ומעברי פאזה בפיזיקה סטטיסטית המאפשרים חישובים מדויקים. אחת הדוגמאות לבעיה חשובה פיזיקה של מצב מוצק שהוא פתר באמצעות חבורת הרנורמליזציה היא בתיאור כמותי של אפקט קונדו.
לאחר מכן הוא השווה תובנות אלה על קנה המידה כדי לענות על שאלות בסיסיות על טבעה של תורת השדות הקוונטיים ואת הפיתוח של מכפלות אופרטורים (operator product expansion), ואת המשמעות הפיזית של חבורת הרנומליזציה.
הוא גם היה חלוץ בהבנת הכליאה (confinement) של הקווארקים בתוך הדרונים, תוך שימוש בתורת הכיול על שריגים (lattice gauge theory), ויזם גישה המאפשרת חישובי צימוד חזק באמצעות מחשבים. הוא גם הסביר את הסימטריה הכיראלית, תכונה מכריעה באינטראקציות של חלקיקים אלמנטריים.
קרן סרצ'לייט

|  נתונים כלליים |
| --- | --- |
 מייסדים:  אוליבר הרמן
 תקופת הפעילות:  2010–הווה (כ־14 שנים) 
  
 www.searchlightcap.com
 
קרן סרצ'לייט (באנגלית: Searchlight Capital Partners) היא קרן השקעות פרטית בריטית, שהוקמה בשנת 2010 על ידי שלושת השותפים אריק צינטרהופר (חתנו של רון לאודר), אוליבר הרמן וארול אוזומרי.
היסטוריה

ביוני 2015 רכשה כ-40% ממניות חברת Choice Cable TV, חברת הכבלים השנייה בגודלה בפוארטו ריקו תמורת כ-272.5 מיליון דולר.
בדצמבר 2019 רכשה בהשתלטות עוינת כ-60% ממניות חברת בי קומיוניקיישנס אשר מחזיקה את השליטה בחברת בזק הישראלית.
לקרן משרדים בטורונטו, ניו יורק, ולונדון.
אחזקות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Ardent Hire Solutions  בזק  Cengage Learning  EOLO  Global Risk Partners  Global Eagle  Hemisphere Media Group  Hunter Boot  Liberty Latin America  Latécoère |  M&M Food Market  Mitel  Octave Group  OPUS  PatientPoint  Rackspace  Roots  Shift4 Payments  Survitec  Uniti |  |  |  |  |  |  |
הערות שוליים

↑  ארז רביב, ‏עכשיו זה רשמי: קרן סרצ'לייט ודוד פורר הם בעלי השליטה החדשים בבזק, באתר דבר העובדים בארץ ישראל, 2 בדצמבר 2019
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
ראיתי את השטן

| --- | --- |

 בימוי:  קים ג'י וון
 הופק בידי:  Kim Hyeon-Woo 
 תסריט:  Park Hoon-jung 
 עריכה:  Nam Na-yeong 
 שחקנים ראשיים:  לי ביונג-הון Choi Min-sik 
 מוזיקה:  Mowg 
 צילום:  Lee Mo-gae 
 מדינה:  קוריאה הדרומית 
 חברה מפיצה:  SHOWBOX Co., Ltd., נטפליקס, וודו 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  12 באוגוסט 2010
 משך הקרנה:  144 דקות
 שפת הסרט:  קוריאנית
 סוגה:  מותחן פסיכולוגי, סרט פעולה 
 הכנסות באתר מוג'ו:   isawthedevil
 דף הסרט ב־IMDb
 
ראיתי את השטן (악마를 보았다) הוא סרט משנת 2010 מאת הבמאי הקוריאני קים ג'י וון המשתף פעולה עם לי ביונג הון במותחן אלים.
עלילה

ארוסתו של הסוכן הממשלתי קים נרצחת על ידי פסיכופת. הסוכן קים מתחקה אחר עקבותיו של הרוצח ומאתר אותו, אך לא מסגיר אותו, אלא מעלף אותו ושותל בגופו איתורית.
דמויות

קים (Byung-hun Lee) - סוכן ממשלה שמאומן בקרבות מגע ולוחמה במבנים סגורים שמסור לעבודתו. כאשר ארוסתו נרצחת הוא יוצא למסע נקמה אישי עקוב מדם אחר הרוצח.
קיונג צ'ול (Min-sik Choi) - רוצח פסיכופת שאונס ורוצח את כל מי שנקלע לדרכו באדישות. סופג כאב ואף נהנה ממנו, מה שמקשה על קים להתיש אותו.
קריסנסיו סאמרוויל

קריסנסיו ז'ילברט סילביירו סירו סאמרוויל (בהולנדית: Crysencio Jilbert Sylverio Cirro Summerville; נולד ב-30 באוקטובר 2001) הוא כדורגלן הולנדי המשחק בעמדת שחקן הכנף בקבוצת וסטהאם יונייטד מהפריימרליג.
סאמרוויל שיחק בכל הנבחרות הצעירות של הולנד וכיום חלק מסגל הנבחרת עד גיל 21.
קריירת מועדונים > פיינורד

סאמרוויל נולד ברוטרדם שבהולנד להורים שמוצאם מסורינאם, והצטרף לאקדמיית הנוער של פיינורד בשנת 2008. במרץ 2018 חתם במועדון על חוזה מקצועני ראשון עד לקיץ 2021.
ב-12 בדצמבר 2018 הושאל לדורדרכט עד לסיום עונת 2018/2019 וערך את הופעת הבכורה שלו בליגת המשנה ההולנדית ב-13 בינואר 2019 מול דן בוס, כשנכנס כמחליף בדקה ה-70. ב-29 בינואר פתח לראשונה בהרכב ואף הבקיע את שער הבכורה שלו בקבוצה, בדקה השישית של המשחק.
באוגוסט 2019 הושאל לדן האג מליגת העל ההולנדית, וערך את הבכורה שלו בקבוצה ב-31 באוגוסט, בניצחון 0–1 על פנלו. ב-26 באוקטובר כבש את שער הבכורה שלו עבור דן האג בניצחון 0–2 על ויטסה ארנהם, והפך לכובש הצעיר ביותר שהבקיע עבור המועדון בליגת העל. במהלך תקופת ההשאלה שלו בדן האג הבקיע סאמרוויל שני שערים ובישל שלושה.
סאמרוויל שב לפיינורד עם תום תקופת ההשאלה שלו לקראת עונת 2020/2021, אך פורסם כי דחה הצעה לחתימה על הארכת חוזה מצד המועדון.
קריירת מועדונים > לידס יונייטד

ב-16 בספטמבר 2020 חתם סאמרוויל בלידס יונייטד לשלוש שנים, תמורת סכום שפרטיו לא פורסמו. את הבכורה שלו בפרמייר ליג ערך ב-17 בספטמבר, במשחק מול ניוקאסל יונייטד, כשהחליף את ראפיניה בדקה ה-67. ב-23 באוקטובר 2022 כבש את שער הבכורה שלו בליגה, בהפסד קבוצתו 2–3 לפולהאם. ב-29 באוקטובר כבש בדקה ה-89 את שער הניצחון במשחק מול ליברפול שהסתיים בתוצאה 1–2, והיה לניצחון הראשון של לידס יונייטד באצטדיון אנפילד מאז אפריל 2001, ובנוסף קטע רצף של 29 משחקי בית ללא הפסד עבור המארחים. ב-5 בנובמבר הבקיע שער ניצחון בפעם השנייה ברציפות, ושער שלישי בשלושה משחקים, במשחק מול בורנמות' שהסתיים בתוצאה 3–4.
לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי. המשחק הסתיים בתוצאה 2-2, כשסאמרוויל מבקיע את שער השוויון חמש דקות לתוך תוספת הזמן. ב-21 באוקטובר כבש צמד בניצחון 2–3 על נוריץ' סיטי. ב-28 באוקטובר כבש צמד נוסף ובישל פעמיים בניצחון 1–4 על האדרספילד טאון. ב-16 בדצמבר כבש את שערו העשירי בליגה בתיקו 1-1 מול קובנטרי סיטי.
קריירת מועדונים > וסטהאם יונייטד

ב-3 באוגוסט 2024 חתם על חוזה לחמש שנים בווסטהאם יונייטד מהפרמייר ליג, ששילמה תמורתו ללידס יונייטד 25 מיליון פאונד. ב-17 באוגוסט ערך את הופעת הבכורה שלו כמחליף בדקה ה-73 במקומו של ג'רוד בואן בהפסד 1–2 לאסטון וילה.
קריירה בינלאומית

סאמרוויל נולד בהולנד להורים ממוצא סורינאמי. ב-2018 זכה יחד עם נבחרת הולנד עד גיל 17 באליפות אירופה בכדורגל לקבוצת גיל זו, כבש שער מול גרמניה בשלב הבתים של הטורניר ונכנס כמחליף במשחק הגמר מול איטליה, אותו ניצחה הולנד בבעיטות הכרעה.
סטטיסטיקות קריירה > מועדונים

מעודכן ל-31 באוגוסט 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| פיינורד | 2018/2019 | ליגת העל ההולנדית | 0 | 0 | 0 | 0 | — | — | — | — | 0 | 0 |
| פיינורד | 2019/2020 | ליגת העל ההולנדית | 0 | 0 | 0 | 0 | — | — | — | — | 0 | 0 |
| פיינורד | סה"כ | סה"כ | 0 | 0 | 0 | 0 | 0 | 0 | 0 | 0 | 0 | 0 |
| דורדרכט (השאלה) | 2018/2019 | ליגת המשנה ההולנדית | 18 | 5 | 0 | 0 | — | — | — | — | 18 | 5 |
| דן האג (השאלה) | 2019/2020 | ליגת העל ההולנדית | 21 | 2 | 1 | 0 | — | — | — | — | 22 | 2 |
| לידס יונייטד | 2020/2021 | פרמייר ליג | 0 | 0 | 0 | 0 | 0 | 0 | — | — | 0 | 0 |
| לידס יונייטד | 2021/2022 | פרמייר ליג | 6 | 0 | 1 | 0 | 2 | 0 | — | — | 9 | 0 |
| לידס יונייטד | 2022/2023 | פרמייר ליג | 28 | 4 | 2 | 0 | 1 | 0 | — | — | 31 | 4 |
| לידס יונייטד | 2023/2024 | פוטבול ליג צ'מפיונשיפ | 45 | 19 | 2 | 1 | 1 | 0 | 3 | 1 | 49 | 21 |
| לידס יונייטד | סה"כ | סה"כ | 77 | 23 | 5 | 1 | 4 | 0 | 3 | 1 | 89 | 25 |
| וסטהאם יונייטד | 2024/2025 | פרמייר ליג | 2 | 0 | 0 | 0 | 0 | 0 | 0 | 0 | 2 | 0 |
| סה"כ בקריירה | סה"כ בקריירה | סה"כ בקריירה | 120 | 30 | 6 | 1 | 4 | 0 | 3 | 1 | 133 | 32 |
↑  הופעות בשלב הפלייאוף של הצ'מפיונשיפ
הערות שוליים

↑  Crysencio Summerville, FOTMOB.com
↑  Crysencio Summerville, worldfootball.net
↑  Tim Beck, Wie is Feyenoord-dilemma Crysencio Summerville? Elfvoetbal.nl. 4 December 2018 (בהולנדית)
↑  Eerste profcontract voor Crysencio Summerville, Feyenoord. 27 March 2018 (בהולנדית)
↑  Toptalent van Feyenoord naar FC Dordrecht, FC Dordrecht. 12 December 2018 (בהולנדית)
↑  Game Report by Soccerway, Soccerway. 13 January 2019
↑  FC Dordrecht geeft zege uit handen, FC Dordrecht. 29 December 2018 (בהולנדית)
↑  Crysencio Summerville op huurbasis naar ADO Den Haag, ADO Den Haag. 30 August 2019 (בהולנדית)
↑  ADO Den Haag 1 VVV Venlo 0, Eurosport. 9 September 2020
↑  Summerville jongste ADO-doelpuntenmaker ooit: 'Drie punten zijn belangrijker', Omroep West. 26 October 2019 (בהולנדית)
↑  ADO Den Haag neemt weer afscheid van lichtpuntje Summerville, Voetbal International. 5 May 2020 (בהולנדית)
↑  Martijn Krabbendam, Summerville mist perspectief bij Feyenoord en tekent niet bij, Voetbal International. 17 August 2020 (בהולנדית)
↑  Lee Sobot, Leeds United sign winger Crysencio Summerville from Feyenoord, Yorkshire Evening Post. 16 September 2020
↑  Alistair Magowan, Saint-Maximin equaliser earns point, BBC Sport. 17 September 2021
↑  Phil Dawkes, Leeds United 2–3 Fulham, BBC Sport. 23 October 2022
↑  Gary Rose, Liverpool 1–2 Leeds United, BBC Sport. 29 October 2022
↑  Neil Johnston, Leeds United 4–AFC Bournemouth 3, BBC Sport. 5 November 2022
↑  Dafydd Pritchard, Leeds United 2 Cardiff City 2, BBC Sport, 6 August 2023
↑  Norwich City 2 Leeds United 3, BBC Sport, 21 October 2023
↑  Leeds United 4 Huddersfield Town 1, BBC Sport, 28 October 2023
↑  Leeds United 1 Coventry City 1, BBC Sport, 16 December 2023
↑  Crysencio Summerville: West Ham complete deal for Leeds forward, BBC Sport. 3 August 2024
↑  Hammers beaten by Aston Villa in season opener, West Ham United F.C. 17 August 2024
↑  Crysencio Summerville, sport.de
↑  Italy U17 v Netherlands U17 game report, UEFA. 20 May 2018
קרל היינריך שטרנץ

| --- | --- |

דיוקן מעיפרון של קרל היינריך סטרנץ, אשר נוצר עבור העיתון הקלינאי במהלך שהותו של במרפאה במחוז ויטנברג, גרמניה
 לידה:  14 ביוני 1858 אודסה, אוקראינה, האימפריה הרוסית האימפריה הרוסית
 פטירה:  21 באפריל 1924 (בגיל 65) האג, הולנד הולנד
 לאום:  גרמני-רוסי
 לימודי רפואה:  אוניברסיטת היידלברג
 התמחות:  גינקולוגיה
 תואר:  דוקטור
 תפקידים:  עוזר רופא במרפאת הנשים של בית החולים שאריטה  קצין רפואה בצבא הודו המלכותי ההולנדי  ניהול מרפאה בדנדלסטראט
קרל היינריך שטרנץ (בגרמנית: Carl Heinrich Stratz;‏ 14 ביוני 1858 - 21 באפריל 1924) היה גינקולוג גרמני-רוסי אשר התפרסם בזכות מחקריו האנתרפולוגים והאנטומים הייחודיים.
ביוגרפיה > שנותיו הראשונות

נולד ב-14 ביוני 1858 באודסה שבאוקראינה. סבו סבסטיאן שטרנץ, היגר בסוף המאה ה-18, מבאדן-וירטמברג שבאימפריה הרומית הקדושה לרוסיה בתקופת שלטונה של יקטרינה השנייה, קיסרית רוסיה. קרל היה בנו של סוחר עשיר ואחיו רודולף גדל להיות סופר ומחזאי ברלינאי מפורסם. אמו מריה הגיעה ממשפחת סוחרים וינאית פרוטסטנטית. אף על פי שנולדו כאזרחי האימפריה הרוסית, הגרמניות היוותה אלמנט מרכזי בהווי הבית, וב-1876, הצליחה המשפחה להגר לדוכסות הגדולה של באדן בסיוע של לואיזה, נסיכת פרוסיה.
בשנת 1877 החל לימודי רפואה באוניברסיטת היידלברג, שם בילה את סמסטר החורף של 78–1877 ו-79–1878 ואת סמסטר הקיץ של 1879. בסמסטר החורף של 1879/80 המשיך את לימודיו בפרייבורג ובשנים 1881–1882 למד בלייפציג. ב-2 באוגוסט 1883 סיים בהצטיינות את הדוקטורט ברפואה באוניברסיטת היידלברג. ובין השנים 1883 ל-1886 שימש כעוזר רופא במרפאת הנשים של בית החולים שאריטה בברלין.
ביוגרפיה > שנות מחקר

בשנת 1887, נסע יחד עם אחיו רודלוף לאזור אפריקה המשוונית, בתור קצין רפואה בצבא הודו המלכותי ההולנדי (אנ'). הוא הועסק בין השאר בתור רופא נשים בג'אווה וערך מחקר במכון הפתולוגי-אנטומי בג'קרטה. בשנת 1892 סיים את עבודתו כקצין צבאי ופרסם את תוצאות המחקר שלו.
עד שנת 1898 ערך מסעות מחקר באמריקה, סין ויפן. וב-1902 הוא הפך לחבר באגודת ברלין לאנתרופולוגיה, אתנולוגיה ופרהיסטוריה (אנ'). בספרו "Mitteilungen zur Geschichte der Medizin und der Naturwissenschaften" הוא מציין כי סייר בכל העולם מלבד דרום אמריקה, דרום אפריקה ואוסטרליה. בשנת 1908 חזר שטרץ לאירופה והתיישב בהאג שבהולנד, שם ניהל מרפאה נרחבת של מיילדות וגינקולוגיה בדנדלסטראט. מפני שגר יותר מעשר שנות רצופות מחוץ לגרמניה, הוא איבד את אזרחותו הגרמנית, אך מאוחר יותר הוא רכש אותם שוב.
ביוגרפיה > פעילותו במלחמת העולם הראשונה ומותו

פעילותו הרפואית של שטרץ במלחמת העולם הראשונה איננה ידועה ברובה כמו גם הענקת תואר הפרופסורה בצו אימפריאלי מ-1914. עם זאת, הוא עצמו הזכיר "רוסים פצועים" שהגיעו לטיפולו וכי עבודתו "לקחה אותו למקומות המגוונים ביותר באירופה". אחיו רודולף כתב באוטוביוגרפיה שלו שבמשך שנים היה אחראי על בית חולים צבאי בצרפת, קורלנד ומקדוניה ושוב פעם בצרפת. במתקפת האביב של 1918 פעל כמפעיל בצבא הגרמני והיה הראשון שדיווח על ההשפעה ההרסנית של קליעי הדום-דום שהיו בשימוש הצבא הבריטי.
ב-1919 חזר להתגורר בהאג ובשנת 1923 לקה במורסה באגן ומת לבסוף ב-21 באפריל 1924.
מחקריו

מחקריו של שטרנץ זכו לשבחים ולפרסום רב. ספרו מ-1908 "יופי הגוף הנשי" ("Die Schönheit des weiblichen Körpers") יצא לאור ב-22 מהדורות עד שנת 1913, ו-45 בשנת 1941.
אחת מיצירותיו המפורסמות ביותר היא חקר הפרופורציות של גופם של ילדים ובני נוער, ושטרץ המשיך לצטט אותה שנים רבות לאחר מכן. בעקבות הספר תיאר אותו הרופא הנס גרים (גר') בספרו:
ממייסדי רפואת הילדים
המקור בגרמנית
als Mitbegründer einer Ärztlichen Jugendkunde
פרסומיו הרבים בחקר היופי הנשי מלווים בצילומי עירום רבים, של נשים, לרוב צעירות, ממוצאים וגזעים שונים. התמונות צולמו על ידו או נמסרו לו מקולגות עבודה.
מחקריו > פרסומים עיקריים

הנשים על ג'אווה - מחקר גינקולוגי (1897) - ספר המסכם את חוויותיו של שטרץ במהלך חמש שנותיו כרופא נשים בג'אווה. בהתבסס על מקרים שטופלו על ידו תיאר מחלות גינקולוגיות בחולים אירופאים ומקומיים.
יופיו של הגוף הנשי (1898) - הספר שהוקדש ל"אמהות, רופאים ואמנים" זכה לפרסום נרחב בעיתונות ועד 1941 יצאו 45 מהדורות שלו. לאחר סקירה כללית של מושג היופי, באמנות, בספרות ובקאנון, מפרץ שטרץ מספר השפעות על היופי, כגון התפתחות, גיל, מחלות ולבוש. בהמשך הספר הוא מתאר קריטריונים להערכת הגוף הנשי באופן כללי. הוא מסיים את ספרו במספר "עקרונות לשימור וקידום היופי הנשי". שטרנץ עצמו הסביר את כתיבת הספר: ”ניסיתי למצוא דרך חדשה לשפוט את היופי האנושי, לשים את זה של הרופא לצד נקודת המבט של האמן והאנטומיסט, לעשות את התצפיות שלי כמה שיותר על הגוף החי במקום תמונות וגופות, ואלה על ולעצמו כעיקר, ולא רק כאובייקט לייצוג אמנותי”. הספר מלווה בתצלומים רבים שהתווספו עם הוצאת המהדורות.
בגדי נשים והתפתחותם הטבעית (1900) - בספר זה סוקר שטרץ את בגדי הנשים בתרבויות השונות. הוא סוקר השפעות תרבותיות, עירום, תכשיטים, בגדי נשים "פרמטיביים" וגם אירופאים. הוא מסיים את ספרו בפרק על השפעת הלבוש על הגוף - בעיקר לבוש מחוכים - ובהצעות לשיפור לבוש הנשים באותה תקופה.
שרטוט של בגד נשי, מתוך "בגדי נשים והתפתחותם הטבעית"היופי הגזעי של נשים (1901) - לאחר שלא הצליח לסכם את הנושא במלואו בפרק ב"יופיו של הגוף הנשי", מהווה ספר זה סקירה של מבני הגוף הנשי בגזעים השונים. בהקדמתו למהדורה ה-21 ואחרונה (1940), הבהיר האנתרפולוג הנס ויינרט (גר') כי נדרשים כמה שינויים ביצירה, שכן הבנת הגזעים השתנתה באופן מהותי באותה התקופה, בעיקר בעקבות תורת הגזע הנאצית.
מבנה הגוף באמנות ובתרבות היפנית (1902) - בספר זה סקר שטרנץ את מבנה הגוף של העם היפני וכן את מושג העירום והיופי בתרבות ובאמנות היפנית. רבים מהצילומים המלווים את הספר הם תצלומים מקוריים שלו.
עמוד מתוך הספר "גוף הילד והטיפול בו", 1903גוף הילד והטיפול בו (1903) - בהקדמה לספר מקדיש את הספר "להורים, מחנכים, רופאים ואמנים", וכותב "בדיוק כמו אצל נשים... לא נעשה עם ילדים כל ניסיון להאיר את חסרונותיהם ויתרונותיהם מנקודת מבט מדעית אובייקטיבית". הספר עוסק בצמיחה ובהתפתחות הילד.
מה הם יהודים? מחקר אתנוגרפי-אנתרופולוגי (1903) - סקירה על "הגזע" היהודי.
טיפוח הגוף של נשים: דיאטה פיזיולוגית ואסתטית למין הנשי (1907) - סקירה של הדיאטה שפיתח.
גיל ומגדר (1926) - חלקו הראשון של הספר, "העידנים", סוקר את השינויים בגודל הגוף, הפרופורציות והאיברים במהלך חיי האדם. בחלקו השני, "המינים", עוסק במאפייניהם של שני המינים וכן בהבדלים האיכותיים והכמותיים בחילוף החומרים ובתהליכים אחרים.